
Projektas

LIETUVOS RESPUBLIKOS
SPORTO ĮSTATYMO NR. I-1151 6, 8, 11, 13, 20, 22, 23, 26 IR 27 STRAIPSNIŲ PAKEITIMO IR ĮSTATYMO PAPILDYMO V1 SKYRIUMI
ĮSTATYMAS

2025 m.                d. Nr. 
Vilnius


 straipsnis. 
.	Papildyti 6 straipsnio 5 dalį nauju 7 punktu:
„) organizuoja ir finansuoja pasaulio lietuvių sporto žaidynes;“.
.	Buvusį 6 straipsnio 5 dalies 7 punktą laikyti 8 punktu.

 straipsnis. 
Pakeisti 8 straipsnio 1 dalies 3 punktą ir jį išdėstyti taip:
„) švietimo, mokslo ir sporto ministro nustatyta tvarka vertina, ar valstybės biudžeto lėšų prašantys juridiniai asmenys įgyvendina šio įstatymo 23 straipsnio 1 dalies 6 punkte nurodytą reikalavimą, ir apie šio reikalavimo įgyvendinimą teikia informaciją švietimo, mokslo ir sporto ministro įgaliotai institucijai;“.

 straipsnis. 
Pakeisti 11 straipsnio 4 dalį ir ją išdėstyti taip:
„. Sportininkų atstovo veikla grindžiama nešališkumo principu. Sportininkų atstovas, įgyvendindamas šiame įstatyme jam pavestas funkcijas ir priimdamas sprendimus ar siūlymus (rekomendacijas), yra nepriklausomas. Valstybės ir savivaldybių institucijos, sporto organizacijos ir kiti juridiniai ar fiziniai asmenys neturi teisės sportininkų atstovui daryti jokio politinio, ekonominio, psichologinio, socialinio spaudimo ar kitokio neteisėto poveikio. Švietimo, mokslo ir sporto ministras užtikrina sportininkų atstovo veiklos ir organizacinį nepriklausomumą, veiklai reikalingus išteklius. Sportininkų atstovo darbo užmokesčio dydis nustatomas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu.“

 straipsnis. 
Pakeisti 13 straipsnio 2 dalį ir ją išdėstyti taip:
„. Regos, klausos, judėjimo ar intelekto negalią turinčių asmenų sporto judėjimams Lietuvoje vadovaujančios nevyriausybinės organizacijos ir sporto šakų federacijos, įgyvendinančios sporto programas, privalo sudaryti švietimo, mokslo ir sporto ministro nustatytos formos sporto veiklos sutartis su sportininkais, kurie yra suaugusiųjų ar jaunimo amžiaus grupių nacionalinių rinktinių nariai ir (ar) gauna valstybės stipendiją.“

 straipsnis. 
Papildyti Įstatymą V1 skyriumi:
„ SKYRIUS


 straipsnis. 
.	Pasaulio lietuvių sporto žaidynių tikslas – skatinti pasaulio lietuvius įsitraukti į Lietuvos sporto veiklas, tęsti tautinio bendravimo, lietuvybės išsaugojimo tradicijas. 
.	Pasaulio lietuvių sporto žaidynės rengiamos kas 4 metai kaip Lietuvos ir Pasaulio lietuvių bendruomenes ir jų vaikus, jaunimą ir suaugusiuosius buriantis, nuo 1938 m. Lietuvos tautinės olimpiados tradicijas turintis pasaulio lietuvių sporto renginys, neleidžiantis atitrūkti nuo lietuviškų ištakų, padedantis išlaikyti ryšį su Tėvyne.
.	Pasaulio lietuvių sporto žaidynių dalyvių registracija pradedama ne vėliau kaip likus 6 mėnesiams iki pasaulio lietuvių sporto žaidynių pradžios.
.	Pasaulio lietuvių sporto žaidynės finansuojamos iš Švietimo, mokslo ir sporto ministerijai skirtų valstybės biudžeto asignavimų, savivaldybių biudžetų ir kitų teisėtai gautų lėšų.

 straipsnis. 
.	Pasaulio lietuvių sporto žaidynių taryba:
)	rengia ir tvirtina Pasaulio lietuvių sporto žaidynių tarybos darbo reglamentą ir pasaulio lietuvių sporto žaidynių nuostatus;
)	svarsto ir ne vėliau kaip iki pasaulio lietuvių sporto žaidynių pradžios nustato kitų po 4 metų vyksiančių pasaulio lietuvių sporto žaidynių vykdymo datą ir vietą;
)	sprendžia dėl pasaulio lietuvių sporto žaidynių sandaros;
)	rengia ir tvirtina pasaulio lietuvių sporto žaidynių organizavimo ir įgyvendinimo priemonių planą ir vykdo jo priemonių įgyvendinimo stebėseną, koordinuoja pasaulio lietuvių sporto žaidynių organizavimo ir įgyvendinimo darbus;
)	tvirtina pasaulio lietuvių sporto žaidynių forumo rezoliuciją;
)	svarsto ir pritaria arba teikia pasiūlymus švietimo, mokslo ir sporto ministro įgaliotos institucijos parengtai pasaulio lietuvių sporto žaidynių veiklos ir finansinei ataskaitai ne vėliau kaip per 1 mėnesį nuo jos gavimo;
)	atlieka kitas šiame įstatyme nustatytas funkcijas.
.	Pasaulio lietuvių sporto žaidinių tarybą sudaro Vyriausybė arba jos įgaliota institucija. Į Pasaulio lietuvių sporto žaidinių tarybą įtraukiami valstybės ir savivaldybių institucijų ir įstaigų, skėtinių organizacijų, veikiančių valstybės sporto politikos srityje, Lietuvos savivaldybių asociacijos, Lietuvos nacionalinio radijo ir televizijos atstovai ir 15 Pasaulio lietuvių bendruomenės deleguotų atstovų.
.	Švietimo, mokslo ir sporto ministras naują Pasaulio lietuvių sporto žaidinių tarybos personalinę sudėtį patvirtina ne vėliau kaip 2 metai iki kalendorinių metų, kuriais turi vykti pasaulio lietuvių sporto žaidynės. Pasaulio lietuvių sporto žaidinių tarybos nariai savo pareigas eina tol, kol pavirtinama nauja Pasaulio lietuvių sporto žaidinių tarybos personalinė sudėtis.

 straipsnis. 
.	Švietimo, mokslo ir sporto ministerija:
)	rengia ir tvirtina diasporos įsitraukimą skatinančių iniciatyvų programą pasaulio lietuvių sporto žaidynėms;
)	tvirtina švietimo, mokslo ir sporto ministro įgaliotos institucijos parengtą 4 metų trukmės pasaulio lietuvių sporto žaidynių veiksmų planą, kuriame numatomos veiklos kryptys, uždaviniai, konkretūs veiksmai, finansavimo poreikis ir šaltiniai, kiekybiniai ir kokybiniai rezultatų vertinimo kriterijai, pasaulio lietuvių sporto žaidynių dalyvių apgyvendinimo, maitinimo ir kitų techninių ir materialinių klausimų sprendiniai;
)	kontroliuoja pasaulio lietuvių sporto žaidynių rengimo ir įgyvendinimo procesus, jų eigą;
)	atlieka kitas šiame įstatyme nustatytas funkcijas.
.	Švietimo, mokslo ir sporto ministro įgaliota institucija:
)	organizuoja nenutrūkstamą rengimosi pasaulio lietuvių sporto žaidynėms procesą ir metodiškai jam vadovauja;
)	organizuoja pasaulio lietuvių sporto žaidynes, atrenka pasaulio lietuvių sporto žaidynių paslaugų teikėjus, vadovaudamasi Lietuvos Respublikos viešųjų pirkimų įstatymu;
)	finansuoja ir koordinuoja pasaulio lietuvių sporto žaidynių pasirengimo veiklas, vykdo jų kontrolę ir atskaitomybę, atsižvelgdama į Pasaulio lietuvių sporto žaidynių tarybos patvirtintą pasaulio lietuvių sporto žaidynių organizavimo ir įgyvendinimo priemonių planą ir pasaulio lietuvių sporto žaidynių nuostatus;
)	ne vėliau kaip iki metų, kuriais vyko pasaulio lietuvių sporto žaidynės, gruodžio 31 dienos parengia ir, suderinusi su Pasaulio lietuvių sporto žaidynių taryba, teikia Švietimo, mokslo ir sporto ministerijai tvirtinti 4 metų trukmės pasaulio lietuvių sporto žaidynių veiksmų planą;
)	ne vėliau kaip per 2 mėnesius pasibaigus pasaulio lietuvių sporto žaidynėms parengia pasaulio lietuvių sporto žaidynių veiklos ir finansinę ataskaitą, teikią ją Pasaulio lietuvių sporto žaidynių tarybai ir, Pasaulio lietuvių sporto žaidynių tarybai pritarus, ją tvirtina. Tuo atveju, jei Pasaulio lietuvių sporto žaidynių taryba per 1 mėnesį neinformuoja apie pritarimą pasaulio lietuvių sporto žaidynių veiklos ir finansinei ataskaitai arba nepateikia jai pasiūlymų, švietimo, mokslo ir sporto ministro įgaliota institucija patvirtina parengtą pasaulio lietuvių sporto žaidynių veiklos ir finansinę ataskaitą;
)	techniškai aptarnauja Pasaulio lietuvių sporto žaidynių tarybos veiklą;
)	atlieka kitas šiame įstatyme nustatytas funkcijas.
.	Lietuvos Respublikos užsienio reikalų ministerija kartu su Lietuvos Respublikos diplomatinėmis atstovybėmis ir konsulinėmis įstaigomis bendradarbiauja vykdydama informacijos apie pasaulio lietuvių sporto žaidynes pasaulio lietuvių bendruomenėse sklaidą ir skatindama pasaulio lietuvius dalyvauti pasaulio lietuvių sporto žaidynėse.
.	Lietuvos Respublikos sveikatos apsaugos ministerija pasaulio lietuvių sporto žaidynių metu užtikrina medicinos pagalbą jų dalyviams ir žiūrovams.
.	Policija užtikrina viešąją tvarką, pasaulio lietuvių sporto žaidynių dalyvių, žiūrovų ir eismo saugumą vykstant pasaulio lietuvių sporto žaidynėms, rengiamoms viešose vietose.
.	Savivaldybių, kuriose vyksta pasaulio lietuvių sporto žaidynės, institucijos:
) padeda švietimo, mokslo ir sporto ministro įgaliotai institucijai organizuoti pasaulio lietuvių sporto žaidynių dalyvių apgyvendinimą, iki kalendorinių metų, einančių prieš kalendorinius metus, kuriais turi vykti pasaulio lietuvių sporto žaidynės, spalio 31 dienos teikia preliminarią informaciją apie pasaulio lietuvių sporto žaidynių dalyvių apgyvendinimo galimybes; 
) sprendžia pasaulio lietuvių sporto žaidynių dalyvių pavėžėjimo viešuoju miesto transportu klausimus;
) neatlygintinai užtikrina pasaulio lietuvių sporto žaidynėms būtiną infrastruktūrą.
.	Lietuvos nacionalinis radijas ir televizija iš jam skirtų valstybės biudžeto asignavimų:
) įvairiomis formomis ir priemonėmis propaguoja kultūrinę, socialinę ir (ar) šviečiamąją veiklą, susijusią su pasaulio lietuvių sporto žaidynėmis, informuoja visuomenę apie rengimąsi pasaulio lietuvių sporto žaidynėmis;
) viešina pasaulio lietuvių sporto žaidynes Lietuvos nacionalinio radijo ir televizijos programose, interneto svetainėje ir tinklalaidėse.“

 straipsnis. 
.	Pakeisti 20 straipsnio 5 dalį ir ją išdėstyti taip:
„. Šio straipsnio 1 dalies 2 ir 3 punktuose nurodyti projektai, sudarius Sporto rėmimo fondą, finansuojami švietimo, mokslo ir sporto ministro nustatyta tvarka. Nacionalinius ir regioninius fizinio aktyvumo projektus rengia fizinio aktyvumo ar aukšto meistriškumo sporto organizacijos. Nacionalinis fizinio aktyvumo projektas turi būti įgyvendinamas ne mažiau kaip penkiose savivaldybėse iš ne mažiau kaip dviejų Lietuvos apskričių, regioninis fizinio aktyvumo projektas – vienoje Lietuvos apskrityje. Ne mažiau kaip 10 procentų valstybės biudžeto lėšų, skirtų šio straipsnio 1 dalies 2 ir 3 punktuose nurodytiems projektams finansuoti, skiriama asmenų su negalia fizinio aktyvumo plėtros skatinimo projektams įgyvendinti.“
.	Pakeisti 20 straipsnio 10 dalį ir ją išdėstyti taip:
„. Komisijos personalinę sudėtį ir komisijos nuostatus tvirtina švietimo, mokslo ir sporto ministras. Komisiją sudaro 7 nariai. Į komisiją po vieną skiriami trijų valstybės institucijų atstovai ir vienas Lietuvos savivaldybių asociacijos atstovas. Tris atstovus į komisijos narius, atstovaujančius sporto organizacijoms, įskaitant vieną asmenų su negalia sporto judėjimams Lietuvoje vadovaujančių nevyriausybinių organizacijų atstovą, skiria Nacionalinė sporto taryba.“

 straipsnis. 
Pakeisti 22 straipsnio 3 dalį ir ją išdėstyti taip:
„. Olimpiniam, paralimpiniam, regos, klausos, judėjimo ar intelekto negalią turinčių asmenų sporto, studentų sporto judėjimams Lietuvoje vadovaujančioms nevyriausybinėms organizacijoms, siekiančioms gauti valstybės biudžeto lėšų šio įstatymo 21 straipsnio 3 dalyje nurodytoms sporto programoms įgyvendinti, mutatis mutandis taikomi šio straipsnio 1 dalies 1, 6–13 punktuose nustatyti kriterijai, išskyrus intelekto negalią turinčių asmenų sporto judėjimui vadovaujančią organizaciją, kuriai netaikomas šio straipsnio 1 dalies 6 punkte nustatytas reikalavimas savo veiklos dokumentuose įtvirtinti atsakomybę už Pasaulinio antidopingo kodekso ir antidopingo taisyklių pažeidimus, be to, tarptautinės nevyriausybinės sporto organizacijos, kurių narėmis yra olimpiniam, paralimpiniam, regos, klausos ar judėjimo negalią turinčių asmenų sporto, studentų sporto judėjimams Lietuvoje vadovaujančios nevyriausybinės organizacijos, turi būti pasirašiusios Pasaulinį antidopingo kodeksą.“

 straipsnis. 
.	Pakeisti 23 straipsnio 1 dalies 6 punktą ir jį išdėstyti taip:
„) juridinis asmuo prašo skirti valstybės biudžeto lėšų sporto programai ar tarptautinių sporto varžybų projektui įgyvendinti, tačiau jis neįgyvendina nacionalinių antidopingo taisyklių, sporto programos priemonės nedera su Pasauliniu antidopingo kodeksu ir nacionalinėmis antidopingo taisyklėmis arba tos sporto šakos tarptautinė sporto šakos federacija, kurios narys yra juridinis asmuo, yra nepasirašiusi Pasaulinio antidopingo kodekso;“.
. Pakeisti 23 straipsnio 1 dalies 7 punktą ir jį išdėstyti taip:
„) juridinis asmuo prašo skirti valstybės biudžeto lėšų sporto programai ar tarptautinių sporto varžybų projektui įgyvendinti, tačiau jis nesilaiko kovos su manipuliavimu aukšto meistriškumo sporto varžybomis taisyklių, kurias tvirtina švietimo, mokslo ir sporto ministras;“.

 straipsnis. 
Pakeisti 26 straipsnio 1 dalį ir ją išdėstyti taip:
„. Sportininkams ir jų aukšto meistriškumo sporto treneriams už šio straipsnio 2 dalyje nurodytus aukšto meistriškumo sporto laimėjimus (toliau – laimėjimai) valstybės premijų dydžius, vadovaudamasi šio įstatymo 25 straipsnyje nustatytais kriterijais, nustato Vyriausybė. Valstybės premija neskiriama tos sporto šakos sportininkams ir jų aukšto meistriškumo sporto treneriams, kurios tarptautinė sporto šakos federacija nėra pasirašiusi Pasaulinio antidopingo kodekso.“

 straipsnis. 
Pakeisti 27 straipsnio 2 dalies 11 punktą ir jį išdėstyti taip:
„) jis nėra sudaręs sporto veiklos sutarties su šio įstatymo 21 straipsnio 3 dalyje nurodytais subjektais, įgyvendinančiais sporto programas, kaip nustatyta šio įstatymo 13 straipsnio 2 dalyje, ir (ar) ilgiau nei vienus metus nesilaiko sportininko rengimo aukšto meistriškumo sporto varžyboms plano, išskyrus pagrįstas priežastis, kurių sąrašą nustato švietimo, mokslo ir sporto ministras. Tuo atveju, kai šio įstatymo 13 straipsnio 2 dalyje nurodyta sporto veiklos sutartis nesudaroma su šio įstatymo 21 straipsnio 3 dalyje nurodytais subjektais dėl aplinkybių, nepriklausančių nuo sportininko, laikoma, kad sportininkas yra sudaręs sporto veiklos sutartį, ir valstybės stipendija sportininkui yra skiriama, o paskirtoji – mokama.“

 straipsnis. 
.	Šis įstatymas, išskyrus šio straipsnio 2 dalį, įsigalioja 2025 m. spalio 1 d.
.	Lietuvos Respublikos Vyriausybė iki 2025 m. rugpjūčio 31 d., o Lietuvos Respublikos švietimo, mokslo ir sporto ministras iki 2025 m. rugsėjo 30 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.

